Okresná prokuratúra Prešov 
Masarykova 16, 080 97 Prešov	

Číslo: 2 Pv 788/14/7707	Prešov, 03.09.2015 
EEČ : 2-58-497-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Prešov 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

 v období od mesiaca september 2013 do konca mesiaca jún 2014 si v  XXXXX a  inde úmyselne pravidelne a včas neplnil zákonnú vyživovaciu povinnosť na svojho XXXXX syna XXXXX, nar. XXXXX, ktorému bola rozsudkom Okresného súdu v XXXXX č.k. XXXXX zo dňa 20.6.2013 s právoplatnosťou dňa 30.7.2013 nariadená ústavná starostlivosť, hoci táto povinnosť mu bola určená rozsudkom Okresného súdu XXXXX č.k. XXXXX zo dňa 12.2.2013 s právoplatnosťou dňa 19.3.2013 tak, že na jej výživu mal prispievať sumou 30 % zo sumy životného minima na neplnoleté nezaopatrené dieťa vždy do XXXXX dňa  v mesiaci vopred na účet XXXXX, čím takto na výživnom za  uvedené obdobie XXXXX dlhoval sumu 142,49 €,   

lebo zanikla trestnosť činu  
 
Odôvodnenie:
Uznesením  povereného príslušníka PZ OO PZ Sabinov sp. zn. XXXXX zo dňa 26.11.2014 bolo podľa § 199 ods. 1 Tr. poriadku začaté trestné stíhanie a následne uznesením tej istej sp. zn. zo dňa 22.1.2015  bolo podľa § 206 ods. 1 Tr. poriadku bolo vznesené obvinenie XXXXX a XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené v predmetnom uznesení. 

Trestná vec vedená proti obv. XXXXX bola uznesením OO PZ Sabinov sp. zn. XXXXX zo dňa 3.8.2015 vylúčená na samostatné konanie.

Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu. 

Podľa § 86 ods. 1 písm. a) Tr. zákona trestnosť trestného činu zanedbania povinnej výživy podľa § 207 Tr. zákona zaniká ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Obvinený XXXXX v prípravnom konaní dňa vypovedal, je si plne vedomý vyživovacej povinnosti, ktorú mal voči svojmu synovi XXXXX, keď bol umiestnený v XXXXX. Túto povinnosť si zanedbal od septembra 2013 až do doby, kedy bola synovi zrušená ústavná starostlivosť a to z dôvodu, že v tom čase nemal dosť peňazí na úhradu výživného pre syna. Tento dlh postupne splácal a v decembri roku 2014 ho celý uhradil. So synom sa občas stretáva, väčšinou vtedy, keď k nim príde domov na návštevu, čo je asi 3-4 x za mesiac.

Svedkyňa- poškodená XXXXX, zástupkyňa XXXXX vo svojej výpovedi dňa 20.5.2015 uviedla, že obvinený XXXXX si svoju vyživovaciu povinnosť na syna neplnil od 2.9.2013 do konca mesiaca jún 2014, pričom splátky výživného uhrádzal v týchto sumách: 24.10.2013 uhradil sumu 27,13 €, a sumu 26,39 €, 21.11.2013 sumu 27,13 €, 23.1.2014 a 21.2.2014 sumy po 27,13 €, 23.4.2014 sumu 58,81 € a 22.12.2014 sumu 44,42 €. Celkom mal obvinený za vyšetrované obdobie  uhradiť na výživnom sumu 238,14 €, ktoré uhradil v plnej výške, ale s omeškaním, pričom poslednú splátku uhradil až dňa 22.12.2014.

Vzhľadom na vyššie uvedené, keďže zaplatením celej sumy výživného v stíhanom období,  zanikla trestnosť činu a trestný čin nemal trvalo nepriaznivé následky, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresná prokuratúra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Miriam Timková 
	 prokurátorka